Odense Adresse-Contoirs Efterretninger, 1834-07-10
Fædrelandet. Lovgivning. 15 Mai 1834. Patent for Hertugdømmerne Slesvig og Holsteen, betræffende Anordningen af et fælleds Examinations=Kollegium for de theologiske Kandidater, og en forandret Bestemmelse af Tiden, hvorpaa den theologiske Exammen afholdes. Jfølge samme overdrages Prøvelsen af theologiske Kandidater for begge Hertugdom mer Slesvig og Holsten til et fælleds Examinations=Kollegium, som sættes i Forbindelse med den Slesvig=Holstenske Provindsialegjering, og samles paa Slottet Gottorp. Examen holdes for Fremtiden to Gange om Aaret, nemlig ved Paaske og Mikkelsdags Tider, og begynder den første Mandag efter Paaske og Mandagen efter Mikkelsdag, eller paa Mikkelsdagen selv, saafremt denne bliver en Mandag. indeværende Aar begynder Exammen undtagelsesviis den første December istedetfor Mikkelsdag. Examinations=Kollegiet bestaaer indtil videre af otte Medlemmer, nemlig Regjeringens Præsident, det verdslige Medlem, til hvis særlige Forretningskreds de geistlige Sager ere henlagte, General superintendenten, en Professor af det theologiske Fakultet i Kiel, Regjeringens andet geistlige Medlem, og tre andre Geistlige fra Hertugdømmerne. Kandidatens Kundskaber i det danske Sprog skulle tillige prøves, og undersøges, hvorvidt han kan forstaae samt læse og skrive Dansk. Sammes Resultat har vel ingen Jndflydelse paa Bestemmelsen af Hovedkarakteeren; men den derfor givne Karakteer bør udtrykkelig anføres i Examens=Vidnesbyrdet, og kun, naar saadan Kyndighed derefter er befundet tilstrækkelig, kan for Fremtiden ved Ansøgninger om Præstekald ved Menigheder, hvor det danske Sprog ikke er det herskende, Fremlæggelsen af yderligere Vidnesbyrd bortfalde. Men derimod have de der ansøge Præstekald ved Menigheder, i hvilke det danske Sprog er det herskende, endnu yderligere at godtgjøre, at de fuldkomment ere i Besiddelse af den i et saadant Præstekald fornødne Færdighed i bemeldte Sprog. S. D. Patent for Hertugdømmerne Slesvig og Holsten, angaaende Anordningen af et fælleds ExaminationsKollegium for Kandidaterne i Lovkyndigheden, og en forandret Bestemmelse af Tiden, hvorpaa den juridiske Examen afholdes. Overappellationsretten i Kiel er det fælleds Examinations=Kollegium og Exammen skal for Fremtiden afholdes to Gange om Aaret, første Mandag efter Paaske og Mandagen efter Mikkelsdag, eller paa Mikkelsdagen selv, saafremt denne bliver en Mandag; dog begynder Examen i indeværende Aar undtagelsesviis den første December istedetfor Mikkelsdag. De forskjellige Anordninger om en provisorisk Jnstruktion for Provindsial-Regjeringen i Hertugdommerne Slesvig og Holsten paa Gottorp, angaaende et provisorisk Regulativ for Overappellationsretten i Kiel, en Jnstruktion og Regulativ for de samme umiddelbart underordnede Landsdikasterier i Slesvig og Holsteen, samt Forordning angaaende, hvorledes der fremtidigen bliver at forholde i Henseende til Ansøgninger og Opreisning, ere i Form af Anhang til Kollegialtidenden, tilstillede Subskribenterne i Danmark i særskilte Tillægsblade, imod at der til Tryknings Omkostningernes Dækning beregnes dem, i Forbindelse med Betalingen for selve Bladet, en Tillægsbetaling, der dog et vil overstige 3 Skilling for Arket.